Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 291/10/6606	Lučenec, 12.12.2012
EEČ : 2-47-154-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 218/2007 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
ako otec syna XXXXX, nar. XXXXX hoci je podľa právoplatného rozsudku  Okresného súdu v Lučenci  č.  9C 109/2008 zo 06.08.2008 počnúc dňom  13.08.2008 povinný platiť výživné na syna mesačne v sume 1 500,- Sk t. j. 49,79 € vždy do 15-teho dňa toho ktorého mesiaca vopred  k rukám matky dieťaťa XXXXX, nar. XXXXX z XXXXX takto uloženú povinnosť v XXXXX a inde riadne neplnil a od 01.08.2008 do 24.09.2010 dlhoval na výživnom celkom 1 294,54 € 
lebo zanikla trestnosť činu
Odôvodnenie:
	Poverený policajt OO PZ vo Fiľakove po začatí trestného stíhania uznesením zo dňa 26.07.2010 pod č. ORP-880/1-OSV-LC-2010 vzniesol obvinenie XXXXX, nar. XXXXX  pre prečin zanedbania povinnej výživy podľa § 207 odsek 1 Trestného zákona, ktorý prečin mal obvinený spáchať spôsobom  a v rozsahu uvedenom v skutkovej  vete vo  výrokovej časti tohto uznesenia. 
	Poverený policajt OO PZ v Lučenci po ukončení skráteného vyšetrovania predložil dňa 10.12.2012 na okresnú prokuratúru návrh na zastavenie trestného stíhania z 10.12.2012, ktorý návrh odôvodnil splnením podmienok podľa § 86 písm. a/ Trestného zákona obvineným. 
Po preskúmaní návrhu a obsahu vyš. spisu č. ORP-1209/LC-LC-2012 vzťahujúceho sa na predmetnú trestnú vec som z výpovede svedkyne - poškodenej XXXXX z 29.09.2010, z 28.08.2012 a najmä zo dňa 03.12.2012 zistil, že povinný XXXXX celú dlžnú sumu výživného postupne peňažnými poukazmi v plnom rozsahu vyplatil, ďalej uviedla, že napriek neplateniu výživného jej syn XXXXX netrpel núdzou.
	Podľa § 86 písmeno a/  Trestného zákona  trestnosť činu zaniká aj vtedy  ak ide o prečin zanedbania povinnej výživy  podľa § 207 Trestného zákona, ak prečin nemal trvale nepriaznivé následky a páchateľ svoju povinnosť dodatočne  splnil skôr než  sa  súd odobral na záverečnú poradu. 
Podľa § 215 ods. 1 písm. h/ Tr. poriadku prokurátor zastaví trestné stíhanie ak zanikla trestnosť činu.
	Z uvedeného dôvodu nakoľko obvinený XXXXX splnil vyživovaciu povinnosť, preto bolo potrebné o jeho trestnom stíhaní za  prečin zanedbania povinnej výživy podľa § 207 odsek 1  Trestného zákona   rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavel Melo
prokurátor